ข้อบัญญัติองค์การบริหารส่วนตำบลหนองแวงข้อบัญญัติองค์การบริหารส่วนตำบลหนองแวงเรื่องการควบคุมการขุดดินและถมดินพ.ศ. ๒๕๔๙[๑] โดยที่เป็นการสมควรตราข้อบัญญัติองค์การบริหารส่วนตำบลหนองแวงเรื่อง การควบคุมการขุดดิน ถมดินอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ และมาตรา ๗ มาตรา ๘ แห่งพระราชบัญญัติการขุดดินและถมดิน พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลหนองแวงโดยความเห็นชอบของสภาองค์การบริหารส่วนตำบลหนองแวงและปลัดอำเภอผู้เป็นหัวหน้าประจำกิ่งอำเภอศรีณรงค์ จึงได้ตราข้อบัญญัติไว้ ดังนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองแวงเรื่อง การควบคุมการขุดดินและถมดิน พ.ศ. ๒๕๔๙ข้อ๒ข้อบัญญัตินี้ให้ใช้บังคับในเขตองค์การบริหารส่วนตำบลหนองแวงตั้งแต่ได้ประกาศไว้เปิดเผย ณ ที่ทำการองค์การบริหารส่วนตำบลหนองแวงแล้ว ๗ วันข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ตราไว้แล้ว ในข้อบัญญัติหรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ๔ให้นายกองค์การบริหารส่วนตำบลหนองแวงรักษาการตามข้อบัญญัตินี้และให้มีอำนาจออกข้อบังคับ ระเบียบ ประกาศคำสั่งเพื่อปฏิบัติให้เป็นไปตามข้อบัญญัตินี้ข้อบังคับระเบียบ ประกาศ คำสั่ง ตามวรรคแรกนั้น เมื่อได้ประกาศไว้ ณองค์การบริหารส่วนตำบลหนองแวง ให้ใช้บังคับได้หมวด ๑บททั่วไป ข้อ๕ ในข้อบัญญัตินี้ข้อบัญญัติ หมายความว่า ข้อบัญญัติองค์การบริหารส่วนตำบลหนองแวงเรื่อง การควบคุมการขุดดินและถมดิน พ.ศ. ๒๕๔๙ดิน หมายความรวมถึง อิฐ หิน กรวด ทราย เลน ลูกรังอินทรียวัตถุ สิ่งปรักหักพัง หรือสิ่งอื่นใด ที่ถูกใช้เสมือนดินระดับดินเดิม หมายถึงระดับพื้นผิวดินที่เป็นอยู่โดยปกติการขุดดิน หมายถึง การกระทำใด ๆ ไม่ว่าจะโดยการขุดเจาะ หรือตักด้วยแรงคน เครื่องจักรกล หรืออุปกรณ์ใด ๆ ต่อพื้นดินและเป็นการเปลี่ยนสภาพพื้นดินทำให้เกิดความลึกเป็นแอ่ง บ่อ สระหรือช่องว่างใต้พื้นดิน การแต่ง การขุดคูคลอง บูรณะซ่อมแซม คู คลอง ทำรางทางน้ำอันเป็นสาธารณะประโยชน์ ซึ่งได้รับอนุญาตจากนายกองค์การบริหารส่วนตำบลหนองแวงการถมดิน หมายถึง การกระทำใด ๆอันเป็นการเปลี่ยนแปลงระดับดินเดิมให้สูงขึ้นกว่าที่เป็นอยู่ไม่ว่าโดยการถมเททิ้งดินลงไปในพื้นดิน หรือวิธีการอื่นใดสิ่งปลูกสร้าง หมายถึง อาคารตามพระราชบัญญัติควบคุมอาคาร พ.ศ. ๒๕๒๒ และให้รวมถึงลานที่มีการจัดสวนหรือปลูกต้นไม้เพื่อประดับ เพื่อความร่มรื่นแผนผังบริเวณ หมายถึง แผนที่แสดงภาพที่ดินที่ตั้งขอบเขตของที่ดินที่จะขุดดินหรือถมดิน รวมทั้งแสดงลักษณะและขอบเขตที่สาธารณะและอาคารในบริเวณที่ดินที่ติดต่อโดยสังเขปด้วยแบบแปลน หมายถึงแบบเพื่อประโยชน์ในการขุดดินหรือถมดินโดยมีรูปแสดงรายละเอียดส่วนสำคัญอย่างชัดเจนพอที่จะใช้ในการดำเนินการได้รายการประกอบแบบแปลน หมายถึงข้อความรายละเอียดเกี่ยวกับคุณภาพของดิน ระดับดินเดิม สภาพของดินที่จะขุดหรือถมดินตลอดทั้งวิธีปฏิบัติหรือวิธีการสำหรับการขุดดินหรือการถมดินเพื่อให้เป็นไปตามแบบแปลนรายการคำนวณ หมายถึงรายการแสดงวิธีการคำนวณหาค่าพิกัดความปลอดภัยในการขุดดินการถมดินพนักงานเจ้าหน้าที่ หมายถึงพนักงานส่วนตำบลที่นายกองค์การบริหารส่วนตำบลหนองแวงแต่งตั้งเพื่อปฏิบัติการตามข้อบัญญัตินี้ โดยกำหนดขอบเขตอำนาจไว้ผู้ได้รับอนุญาต[๒] หมายถึง ผู้ได้รับอนุญาตให้ขุดดิน ถมดินหรือการขนดินหรือบรรทุกหรือเคลื่อนย้ายดินอันเกี่ยวเนื่องจากการขุดดินหรือถมดินและให้หมายความรวมถึงตัวแทนหรือนายหน้าหรือบุคคลซึ่งแสดงตนเป็นนายหน้าอันเป็นธุระจัดหาดำเนินการขุดดินหรือถมดินหรือการขนดินหรือบรรทุกหรือเคลื่อนย้ายดินด้วยข้อ๖ ข้อบัญญัตินี้ห้ามใช้แก่การขุดดินหรือถมดินที่ได้รับอนุญาตตามกฎหมายอื่นแล้วผู้ได้รับอนุญาตให้ขุดหรือถมดินตามกฎหมายอื่นเมื่อได้รับอนุญาตแล้ว แจ้งเป็นหนังสือพร้อมหลักฐานให้นายกองค์การบริหารส่วนตำบลหนองแวงทราบก่อนวันทำการข้อ๗ให้นายกองค์การบริหารส่วนตำบลหนองแวง มีอำนาจออกคำสั่งยกเว้นผ่อนผันระงับหรือกำหนดเงื่อนไขในการปฏิบัติตามข้อบัญญัตินี้ไม่ว่าทั้งหมดหรือบางส่วนตามที่เห็นสมควรได้ ดังต่อไปนี้(๑)การขุดดิน การถมดิน ของกระทรวง ทบวง กรม และส่วนราชการท้องถิ่นที่ใช้ในการหรือเพื่อสาธารณประโยชน์(๒)การขุดดินการถมดินขององค์การของรัฐที่จัดตั้งขึ้นตามกฎหมายที่ใช้ในกิจการหรือองค์การหรือเพื่อสาธารณประโยชน์(๓)การขุดดิน การถมดิน ภายในบริเวณเคหะสถาน หรือเพื่อศาสนประโยชน์(๔)การขุดดิน การถมดินขององค์การระหว่างประเทศหรือหน่วยงานที่ตั้งขึ้นตามความตกลงระหว่างรัฐบาลไทยกับรัฐบาลต่างประเทศข้อ๘ เพื่อประโยชน์ของความมั่นคงแข็งแรงความปลอดภัย การรักษาคุณภาพสิ่งแวดล้อมและการผังเมือง ตลอดจนการอื่นที่จำเป็นเพื่อปฏิบัติตามข้อบัญญัตินี้ ให้นายกองค์การบริหารส่วนตำบลหนองแวงมีอำนาจออกระเบียบกำหนด(๑)ระยะระหว่างบริเวณดินที่จะขุดหรือถมกับเขตที่ดินหรือสิ่งปลูกสร้างของบุคคลอื่นหรือระหว่างบริเวณที่ดินที่จะขุดหรือถมกับถนน ตรอก ซอย ทางเท้า หรือที่สาธารณะ(๒)ค่าพิกัดความปลอดภัยในการขุดดิน ถมดิน(๓)บริเวณห้ามขุดดิน ถมดิน เพื่อวัตถุประสงค์หรือเพื่อกิจกรรมบางประเภท(๔)การขนหรือบรรทุก หรือการเคลื่อนย้ายดิน อันเนื่องจากการขุดหรือถมดินหมวด ๒การขุดดิน ข้อ๙ห้ามผู้ใดขุดดินที่มีลักษณะดังต่อไปนี้เว้นแต่จะได้รับอนุญาตจากนายกองค์การบริหารส่วนตำบลหนองแวง(๑)การขุดดินเพื่อการพาณิชย์(๒)การขุดดินที่มีความลึกตั้งแต่ ๒๐ เมตรขึ้นไป จากระดับดินเดิมบริเวณพื้นที่ตั้งแต่๑ ไร่ขึ้นไป(๓)การขุดดินที่มีความลึกตั้งแต่ ๑.๕๐ เมตรขึ้นไปและมีระยะห่างจากเขตที่ดินหรือสิ่งปลูกสร้างของบุคคลอื่นน้อยกว่าสองเท่าของความลึก(๔)การขุดดินเพิ่มเติมจากที่ขุดไว้เดิมตามเกณฑ์ (๑) หรือ (๒)หมวด ๓การถมดิน ข้อ๑๐ห้ามผู้ใดถมดินที่มีลักษณะดังต่อไปนี้เว้นแต่จะได้รับอนุญาตจากนายกองค์การบริหารส่วนตำบลหนองแวง(๑)การถมดินสูงกว่าระดับที่องค์การบริหารส่วนตำบลหนองแวงกำหนด(๒)การถมดินซึ่งมีพื้นที่รวมกันตั้งแต่ ๓๐ ตารางวาขึ้นไปข้อ๑๑ผู้ใดจะทำการถมดินในเขตองค์การบริหารส่วนตำบลและอยู่ติดเขตถนนต้องวางท่อระบายน้ำระหว่างแนวเขตถนนกับที่ดินตนเองโดยขนาดท่อระบายน้ำและจำนวนท่อระบายน้ำให้เป็นไปตามที่องค์การบริหารส่วนตำบลหนองแวงกำหนดหมวด ๔การขออนุญาตและการอนุญาต ข้อ๑๒[๓] ผู้ใดจะทำการขุดดิน หรือการถมดิน ตามข้อ ๙ข้อ ๑๐ ข้อ ๑๑หรือขนดินหรือบรรทุกหรือเคลื่อนย้ายดินอันเกี่ยวเนื่องจากการขุดดินหรือถมดินตามข้อบัญญัตินี้ให้ยื่นเรื่องราวขออนุญาตต่อนายกองค์การบริหารส่วนตำบลหนองแวงตามแบบที่นายกองค์การบริหารส่วนตำบลหนองแวงกำหนดข้อ๑๓ เมื่อได้รับคำขอตามข้อ ๑๒ให้นายกองค์การบริหารส่วนตำบลหนองแวงตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับอนุญาตทราบภายในสามสิบวันนับแต่วันที่ได้รับคำขอข้อ๑๔[๔] การกำหนดขอบเขตการขุดดินและการถมดินภายในหมู่บ้านตำบล และอัตราค่าธรรมเนียมใบอนุญาต ให้เป็นไปตามท้ายข้อบัญญัตินี้ข้อ๑๕ในกรณีผู้คำนวณแบบแปลนรายการประกอบแบบแปลนและรายการที่ได้ยื่นมาพร้อมกับคำขอตามข้อ ๑๒เป็นผู้ได้รับใบอนุญาตให้เป็นผู้ประกอบวิชาชีพวิศวกรควบคุมตามกฎหมายว่าด้วยวิศวกรรมให้นายกองค์การบริหารส่วนตำบลหนองแวงตรวจพิจารณาเฉพาะส่วนที่ไม่เกี่ยวกับรายละเอียดตามหลักวิศวกรรมศาสตร์ข้อ๑๖ การขออนุญาตขุดดิน ถมดินผู้ขอรับใบอนุญาตต้องระบุชื่อผู้ควบคุมงานพร้อมกับหนังสือแสดงความยินยอมของผู้ควบคุมงานไว้ในคำขอรับอนุญาตจะเป็นผู้ควบคุมงานก็ได้กรณีลักษณะงานเข้าเกณฑ์ตามหลักว่าด้วยวิชาชีพวิศวกรรมผู้ควบคุมงานจะต้องเป็นผู้ได้รับอนุญาตให้เป็นผู้ประกอบวิชาชีพวิศวกรรมข้อ๑๗ถ้าผู้ได้รับอนุญาตจะบอกเลิกผู้ควบคุมงานที่ระบุชื่อไว้ในใบอนุญาตหรือผู้ควบคุมงานจะบอกเลิกการเป็นผู้ควบคุมงานให้มีหน้าที่แจ้งให้นายกองค์การบริหารส่วนตำบลหนองแวงทราบในกรณีที่มีการบอกเลิกตามวรรคแรกผู้ได้รับอนุญาตต้องระงับการดำเนินการตามที่ได้รับอนุญาตจนกว่าจะมีผู้ควบคุมคนใหม่และได้มีหนังสือแจ้งพร้อมกับส่งมอบหนังสือแสดงความยินยอมของผู้ควบคุมงานคนใหม่ให้แก่นายกองค์การบริหารส่วนตำบลหนองแวงแล้วข้อ๑๘ ห้ามมิให้ผู้ใดจัดให้มีการขุดดินถมดินผิดไปจากผังบริเวณผังแบบแปลนและรายการประกอบแบบแปลนที่ได้รับอนุญาตตลอดจนวิธีการเงื่อนไขที่นายกองค์การบริหารส่วนตำบลหนองแวงกำหนดไว้ในใบอนุญาตข้อ๑๙[๕] ใบอนุญาตที่ออกตามข้อบัญญัตินี้ให้ใช้ได้ในระยะเวลาที่กำหนดในใบอนุญาตแต่ไม่เกินหนึ่งเดือนนับแต่วันที่ได้รับอนุญาตข้อ๒๐ ในกรณีที่ฝ่าฝืนข้อ ๙ ข้อ ๑๐หรือข้อ ๑๑ ให้นายกองค์การบริหารส่วนตำบลหนองแวงมีอำนาจสั่งให้เจ้าของที่ดินผู้ครอบครองที่ดิน ผู้กระทำการแทนหรือผู้ควบคุมงาน แล้วแต่กรณีให้ระงับการกระทำนั้นได้ข้อ๒๑การสั่งการหรือการแจ้งของนายกองค์การบริหารส่วนตำบลหนองแวงตามข้อบัญญัตินี้ให้ทำเป็นหนังสือส่งไปรษณีย์ลงทะเบียนให้ผู้ขอรับใบอนุญาตผู้ได้รับใบอนุญาต เจ้าของที่ดินผู้ครอบครองที่ดิน หรือผู้ควบคุมงาน ณ ภูมิลำเนาของผู้นั้นแล้วแต่กรณี หรือจะทำเป็นบันทึกและให้บุคคลดังกล่าวลงลายมือชื่อรับทราบก็ได้ในกรณีที่นายกองค์การบริหารส่วนตำบลหนองแวงไม่อาจส่งหนังสือหรือทำบันทึกให้ลงลายมือชื่อรับทราบตามวรรคแรกได้ให้จัดการปิดคำสั่งหรือหนังสือแจ้ง แล้วแต่กรณีไว้ในที่เปิดเผยและเห็นได้ง่ายในบริเวณที่มีการขุดดินหรือถมดินนั้นและให้ถือว่าผู้รับใบอนุญาต ผู้ได้รับใบอนุญาต เจ้าของที่ดิน ผู้ครอบครองที่ดินหรือผู้ควบคุมงานได้ทราบคำสั่งหรือหนังสือแจ้งนั้นแล้วตั้งแต่เมื่อพ้นกำหนดเจ็ดวันนับแต่วันที่ปิดประกาศ คำสั่ง หรือหนังสือแจ้งดังกล่าวหมวด ๕บทกำหนดโทษ ข้อ๒๒ ผู้ใดฝ่าฝืนข้อ ๙ ข้อ ๑๐ หรือข้อ๑๑ ต้องระวางโทษปรับไม่เกินหนึ่งพันบาทข้อ๒๓ผู้ใดฝ่าฝืนคำสั่งของนายกองค์การบริหารส่วนตำบลหนองแวง ตามข้อ ๒๐ต้องระวางโทษปรับวันละห้าร้อยบาท ตลอดเวลาที่ยังฝ่าฝืนข้อ๒๔ ผู้ใดไม่ปฏิบัติตามข้อ ๑๗ต้องระวางโทษปรับไม่เกินหนึ่งพันบาทข้อ๒๕ผู้ใดขัดขวางการปฏิบัติหน้าที่ของนายกองค์การบริหารส่วนตำบลหนองแวงหรือพนักงานเจ้าหน้าที่ตามบทบัญญัตินี้ ต้องระวางโทษปรับไม่เกินห้าร้อยบาทประกาศ ณ วันที่ ๑๒เมษายน พ.ศ. ๒๕๔๙ทวี ยาจิตต์นายกองค์การบริหารส่วนตำบลหนองแวง[เอกสารแนบท้าย]๑.กำหนดขอบเขตการขุดดินและถมดินภายในหมู่บ้าน๒.[๖]อัตราค่าธรรมเนียม(ดูข้อมูลจากภาพกฎหมาย)ข้อบัญญัติองค์การบริหารส่วนตำบลหนองแวงเรื่อง การควบคุมการขุดดินและถมดิน (ฉบับที่ ๒) พ.ศ. ๒๕๕๐[๗]ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลหนองแวงตั้งแต่ได้ประกาศไว้เปิดเผย ณ ที่ทำการองค์การบริหารส่วนตำบลหนองแวงแล้ว ๗ วันจุฑามาศ/ปรับปรุง๓๐ สิงหาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๗๑ ง/หน้า ๔๔/๑๑ เมษายน ๒๕๕๑[๒] ข้อ ๕ นิยามคำว่า ผู้ได้รับอนุญาต เพิ่มโดยข้อบัญญัติองค์การบริหารส่วนตำบลหนองแวง เรื่องการควบคุมการขุดดินและถมดิน (ฉบับที่ ๒) พ.ศ. ๒๕๕๐[๓] ข้อ ๑๒ แก้ไขเพิ่มเติมโดยข้อบัญญัติองค์การบริหารส่วนตำบลหนองแวง เรื่องการควบคุมการขุดดินและถมดิน (ฉบับที่ ๒) พ.ศ. ๒๕๕๐[๔] ข้อ ๑๔ แก้ไขเพิ่มเติมโดยข้อบัญญัติองค์การบริหารส่วนตำบลหนองแวง เรื่องการควบคุมการขุดดินและถมดิน (ฉบับที่ ๒) พ.ศ. ๒๕๕๐[๕] ข้อ ๑๙ แก้ไขเพิ่มเติมโดยข้อบัญญัติองค์การบริหารส่วนตำบลหนองแวง เรื่องการควบคุมการขุดดินและถมดิน (ฉบับที่ ๒) พ.ศ. ๒๕๕๐[๖] อัตราค่าธรรมเนียม เพิ่มโดยข้อบัญญัติองค์การบริหารส่วนตำบลหนองแวงเรื่อง การควบคุมการขุดดินและถมดิน (ฉบับที่ ๒) พ.ศ. ๒๕๕๐[๗] ราชกิจจานุเบกษา เล่ม ๑๒๕/ตอนพิเศษ ๗๑ ง/หน้า ๕๐/๑๑ เมษายน ๒๕๕๑